COD Y MODWL:			CYIS7001C
TEITL:				Hanfodion Isdeitlo
DYDDIAD:				03/07/2012

AWDUR Y MODWL:		Gwen Davies
LEFEL:				7
CREDYDAU:			10


DULLIAU ADDYSGU:		Gweithdai		15%
					Dysgu Cyfeiriol 	80% 
					Tiwtorialau		  5%

COD JACS:				P300


AMCAN(ION)
· Hyfforddi myfyrwyr i isdeitlo rhaglenni sydd wedi’u recordio ymlaen llaw gan ganolbwyntio ar yr agweddau ieithyddol a thechnegol angenrheidiol ar gyfer isdeitlo rhyngieithol a mewnieithol, ac ystyried anghenion cynulleidfaoedd penodol, megis y byddar a’r trwm eu clyw neu blant.
· Cyflwyno gwybodaeth drylwyr o isdeitlo ynghyd â theorïau academyddion ac ymarferwyr yn y maes. 

DEILLIANNAU DYSGU
Erbyn diwedd y modwl dylai myfyrwyr allu:
	dadansoddi swyddogaeth isdeitlydd a medru gwerthfawrogi a dehongli canllawiau isdeitlo gwahanol sianeli a gofynion OFCOM a gallu cymhwyso’r canllawiau hyn;
	cyfieithu, defnyddio, dehongli a dadansoddi safonau ieithyddol, gwerthuso gwybodaeth yn feirniadol, ynghyd ag agweddau technegol yn hyderus i safon uchel, gan gynnwys amseru a fformadu isdeitlau;
	creu ac amseru isdeitlau ar gyfer amrywiaeth o raglenni teledu sydd wedi’u recordio ymlaen llaw yn ôl y gynulleidfa darged ac i weithio ac ymchwilio’n annibynnol o dan bwysau amser ôl-gynhyrchu:
	gwerthuso’n feirniadol theorïau gwahanol academyddion ac ymarferwyr yn y maes.

CYNNWYS
Bydd y modwl hwn yn hyfforddi myfyrwyr yn egwyddorion isdeitlo. Ceir cyfle i ddefnyddio’r offer Starfish Technology: Isis. 

Cyflwynir hyfforddiant yn yr egwyddorion a’r sgiliau ieithyddol a thechnegol sy’n angenrheidiol ar gyfer isdeitlo i safon darlledu ac i osod amsernodau perthnasol. 
Bydd y modwl hefyd yn ymdrin â gosod lliwiau, dehongli, cywasgu, effeithiau sain, cyfieithu, amseru, fformadu, ayyb. 

Bydd elfen ymarferol y modwl yn canolbwyntio ar ddatblygu hyder y myfyrwyr wrth iddynt roi cynnig ar ymarfer y grefft o isdeitlo o’r newydd dan gyfarwyddyd mewn gweithdai bach.  Bydd y myfyrwyr yn dod yn gyfarwydd â’r amrywiol gynulleidfaoedd y bwriedir yr isdeitlau ar eu cyfer, e.e. y byddar a’r trwm eu clyw, plant, dysgwyr iaith ac ati. Ceir cyfle i drafod gwaith unigolion er mwyn gwerthuso isdeitlau a’u goblygiadau ac i ddysgu o sylwadau’r tiwtor a myfyrwyr eraill.

Bydd y modwl yn trafod agweddau megis addasu diwylliannol, cyfieithu ar y sgrin, damcaniaethau cyfathrebu ac amlieithrwydd, ynghyd â gwerthuso agweddau damcaniaethol o’r maes.

ASESU

Gwaith Cwrs

Isdeitlo dwy raglen wrthgyferbyniol, tua 5 munud o hyd yr un, un yn y Gymraeg ac un yn y Saesneg (70%) 

Enghraifft
Isdeitlo dwy raglen wrthgyferbyniol megis Pobol y Cwm ac O’r Galon.  Asesir y dehongliad o ran cywirdeb ystyr, eglurdeb gan osgoi amwysedd, cywair, mynegiant, portread, dilyniant, ansawdd iaith - gramadeg, sillafu, atalnodi, trefn geiriau a blociau synnwyr yn ogystal ag agweddau technegol - amseru, fformadu a lliwiau.

Adroddiad  1000 o eiriau (30%)
Adroddiad sy’n gwerthuso’r damcaniaethau a gyflwynwyd yn y modwl. 

LLYFRYDDIAETH
Dosberthir llyfryddiaeth fanylach wrth i’r modwl fynd yn ei flaen.

